কোন কাজ করার জন্যে মস্তিষ্কের বিভিন্ন অঞ্চল দলগতভাবে কাজ করে। দলগতভাবে কাজ করার সময় মস্তিষ্কে এই অঞ্চলগুলো বিভিন্ন স্নায়ুবিক রাস্তা ব্যাবহার করে। এই রাস্তাগুলো মস্তিষ্কের বিভন্ন অঞ্চলের মাঝে সংযোগ-বর্তনী হিসেবে কাজ করে। সাম্প্রতিক বিভিন্ন গবেষণা থেকে ক্রমেই দেখা যাচ্ছে যে প্রতীতি গড়ে ওঠে মস্তিষ্কের বিভিন্ন অংশের গতিশীল যোগাযোগের মাধ্যমে। মস্তিষ্কের বিভিন্ন অঞ্চল কোন কাজ সম্পন্ন করতে এইসব যোগাযোগ করার জন্যে গড়ে তোলে একটি পারস্পারিক নেটওয়ার্ক যার মাধ্যমে তারা বিভিন্ন তথ্য ও সংকেত আদান-প্রদান করতে পারে।